CELEX: 32013R0955
Language: hr
Date: 2013-10-04 00:00:00
Title: Provedbena uredba Komisije (EU) br. 955/2013 оd 4. listopada 2013. za odobrenje propikonazola kao postojeće aktivne tvari za uporabu u biocidnim pripravcima za vrstu pripravka 9  Tekst značajan za EGP

5.10.2013   
            
            
               HR
            
            
               Službeni list Europske unije
            
            
               L 263/7
            
         PROVEDBENA UREDBA KOMISIJE (EU) br. 955/2013
   оd 4. listopada 2013.
   za odobrenje propikonazola kao postojeće aktivne tvari za uporabu u biocidnim pripravcima za vrstu pripravka 9
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na tržište i uporabi biocidnih pripravaka (1), a posebno njezin članak 89. stavak 1. treći podstavak,
   budući da:
   
               (1)
            
            
               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovog mogućeg uvrštavanja u Prilog I., Prilog I.A ili Prilog I.B Direktivi 98/8/EZ Europskog parlamenta i Vijeća (3). Taj popis uključuje propikonazol.
            
         
               (2)
            
            
               Na temelju Uredbe (EZ) br. 1451/2007, propikonazol je ocijenjen u skladu s člankom 11. stavkom 2. Direktive 98/8/EZ za uporabu u vrsti pripravka 9, sredstvima za zaštitu vlakana, kože, gume i polimeriziranih materijala kako je utvrđeno u Prilogu V. toj Direktivi, što odgovara vrsti pripravka 9 kako je utvrđeno u Prilogu V. Uredbi (EU) br. 528/2012.
            
         
               (3)
            
            
               Finska je imenovana državom članicom izvjestiteljicom te je 11. veljače 2011. u skladu s člankom 14. stavcima 4. i 6. Uredbe (EZ) br. 1451/2007 podnijela Komisiji izvješće nadležnog tijela zajedno s preporukom.
            
         
               (4)
            
            
               Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi te revizije uneseni su 12. srpnja 2013. u izvješće o ocjeni u sklopu Stalnog odbora za biocidne pripravke.
            
         
               (5)
            
            
               Izvješće o ocjeni pokazalo je da biocidni pripravci koji se uporabljuju u vrsti pripravka 9 i sadrže propikonazol zadovoljavaju zahtjeve predviđene člankom 5. Direktive 98/8/EZ.
            
         
               (6)
            
            
               Stoga je primjereno odobriti uporabu propikonazola u biocidnim pripravcima za vrstu pripravka 9.
            
         
               (7)
            
            
               S obzirom da se ocjena nije odnosila na nanomaterijale, odobrenje ne bi trebalo obuhvaćati takve materijale na temelju članka 4. stavka 4. Uredbe (EU) br. 528/2012.
            
         
               (8)
            
            
               Prije odobrenja aktivne tvari potrebno je omogućiti razumno razdoblje kako bi se državama članicama, zainteresiranim stranama i po potrebi Komisiji omogućilo da se pripreme za ispunjivanje novih uvjeta.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za biocidne pripravke,
            
         DONIJELA JE OVU UREDBU:
   Članak 1.
   Propikonazol se odobrava kao aktivna tvar za uporabu u biocidnim pripravcima za vrstu pripravka 9, podložno specifikacijama i uvjetima navedenima u Prilogu ovoj Uredbi.
   Članak 2.
   Ova Uredba stupa na snagu dvadesetoga dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 167, 27.6.2012., str. 1.
   
      (2)  SL L 325, 11.12.2007., str. 3.
   
      (3)  SL L 123, 24.4.1998., str. 1.
   
      PRILOG
      
                  Uobičajeni naziv
               
               
                  Naziv IUPAC
                  Identifikacijski broj
               
               
                  Minimum čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta pripravka
               
               
                  Posebni uvjeti (2)
                  
               
            
                  Propikonazol
               
               
                  1-[[2-(2,4-diklorfenil)-4-propil-1,3-dioksolan-2-il]metil]-1H-1,2,4-triazol
                  EZ br.: 262-104-4
                  CAS br.: 60207-90-1
               
               
                  930 g/kg
               
               
                  1. lipnja 2015.
               
               
                  31. svibnja 2025.
               
               
                  9
               
               
                  Pri ocjenjivanju pripravka posebna se pozornost posvećuje izloženosti, rizicima i djelotvornosti povezanima sa svakom uporabom na koju se odnosi zahtjev za odobrenje, ali koja nije proučena u okviru procjene rizika aktivne tvari na razini Unije.
                  Odobrenja podliježu sljedećem uvjetu:
                  Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. Ako se izloženost ne može na drugi način smanjiti na prihvatljivu razinu, pripravci se moraju koristiti uz odgovarajuću osobnu zaštitnu opremu.
                  Ako je proizvod tretiran propikonazolom ili ga namjerno sadržava, i po potrebi zbog mogućeg dodira s kožom ili ispuštanja propikonazola u normalnim uvjetima uporabe, osoba odgovorna za stavljanje tretiranog proizvoda na tržište mora osigurati da su na naljepnici navedene informacije o rizicima povezanima s preosjetljivošću kože i informacije iz članka 58. stavka 3. drugog podstavka Uredbe (EU) br. 528/2012.
               
            
         (1)  Čistoća navedena u ovom stupcu bila je minimum čistoće aktivne tvari upotrijebljene pri ocjeni koja je napravljena u skladu s člankom 8. Uredbe (EU) br. 528/2012. Aktivna tvar u pripravku kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.
      
         (2)  Za provedbu općih načela Priloga VI. Uredbi (EU) br. 528/2012 sadržaj i zaključci izvješća o ocjeni nalaze se na internetskoj adresi Komisije: http://ec.europa.eu/comm/environment/biocides/index.htm.